stanford-oval/wikipedia huggingface dataset:
Veeti Vainio
Pelityyli

Jatkoaika.com -sivuston toimittaja Matti Kosken mukaan Vainio erottautui kaudella 2019–2020 SaiPassa sulavalla luistelullaan, kiekollisella rohkeudellaan sekä napakalla lyöntilaukauksellaan. Vuonna 2015 nimettömänä pysyneiden NHL:n kykyjenetsijöiden kerrottiin pitävän varsinkin hänen erikoisesta luistelustaan, jota he kuvailivat "kuin tanssiksi" sekä vaivottoman ja pehmeän näköiseksi, mutta myös huvittavaksi. Vainio on itse maininnut yhdeksi hänen suurimmista vahvuuksistaan laukauksen. Ilta-Sanomien toimittaja Sami Hoffrén luonnehti Vainiosta helmikuussa 2015:
»Erikoisesta luistelutyylistään tutuksi tulleen Vainion liuku on kansainväliselläkin tasolla poikkeuksellista luokkaa. Jäntevä, mutta kevyt 184-senttinen puolustaja pystyy parhaimmillaan kuljettamaan kiekkoa päästä päähän ilman teräviä potkuja. Näin on tapahtunut useita kertoja esimerkiksi nuorten SM-liigassa tällä kaudella. Oikea käsi alhaalla pelaavaa Vainiota voisi kuvailla esikuvansa Erik Karlssonin tavoin, modernin ajan välihyökkääjäksi. Vaikka pelipaikka onkin puolustaja, espoolainen voi viilettää välillä huoletta hyökkäyksen kärkenä. Kiekko vetää Vainiota puoleensa, välillä liikaakin puolustusvelvoitteiden kustannuksella.»
Vainiota pidettiin kykyjenetsijöiden keskuudessa kuitenkin raakileena, jonka taso ailahteli. Erään nimettömänä pysyneen kykyjenetsijän vuonna 2015 antaman lausunnon mukaan hänen asenteensa ja kokonaisvaltaisen pelaamisensa on kehityttävä tulevina vuosina, mikäli Vainio aikoo päästä NHL:ään asti. Joulukuussa 2019 hän kertoi itse Ilta-Sanomille antamassaan haastattelussa, että ei osannut käsitellä nuorempana pettymyksiä hyvin. Vainion agentti Sami Mettovaaran mukaan hän on ajoittain ollut turhankin ankara itselleen.
Vainio on maininnut esikuvikseen Erik Karlssonin ja Roman Josin.
Muuta

Vainion isoveli Valtteri on pelannut jääkiekkoa alemmissa sarjoissa sekä Uudessa-Seelannissa. Heidän pikkuveljensä Iiro pelaa hyökkääjänä Kiekko-Espoon U18-junioreissa. Veljesten isä Vesa Vainio pelasi pesäpalloa SM-tasolla Alajärven Ankkureissa. Veeti Vainio harrastaa kesäisin golfia ja hän harrasti lapsena pitkään myös jalkapalloa.
Ventura Pons

Ventura Pons vuonna 2016.
Ventura Pons Sala (1945 Barcelona, Espanja – 8. tammikuuta 2024 Barcelona, Espanja) oli katalonialainen elokuvaohjaaja, -käsikirjoittaja ja tuottaja.
Pons teki ensin pitkän uran teatterissa ja televisiossa. Sen jälkeen hän ryhtyi kuvaamaan katalonialaisia ja espanjalaisia kansankomedioita elokuvina. 1990-luvulla hän kiinnostui katalaanikirjailijoiden teksteistä ja teki elokuvia Benet i Jornetin ja Sergi Belbelin näytelmiin ja novelleihin kirjoittaen usein itse käsikirjoituksen. Nämä yhteiskunnalliset ja usein haastavat aiheet saivat kiitosta elokuvajuhlilla (El perque de tot plegat, Amic/Amat, Caries, morir (o no)). Ponsin käsikirjoitukset saivat useita palkintoja, ja katalaaniyleisö on juhlinut Ponsia kirjailijoidensa kansainvälisestä esille nostamisesta. Sittemmin Pons palasi populaareihin aiheisiin ja teki elokuvia amerikkalaisen mallin mukaan.
Pons vieraili Suomessa Espoo Ciné -elokuvajuhlilla vuonna 1999, jolloin festivaalilla esitettiin hänen elokuvansa Amic/Amat (1998).
Enric Mas

| Enric Mas |
| --- | --- |
 Enric Mas Tour de Bretagne -kilpailussa 2014.
Henkilötiedot
Koko nimi:  Enric Mas Nicolau
Syntynyt: 7. tammikuuta 1995 (ikä 29)
Kansalaisuus:   Espanja
Pyöräilijä
Pituus:  177 cm
Paino:  61 kg
Joukkue:  Movistar Team
Laji:  maantiepyöräily
Rooli:  ajaja
Ajajatyyppi:  yleisajaja
Ura
Amatöörijoukkue(et)
2014–2015:  Specialized - Fundación Alberto Contador
Ammattilaisjoukkue(et)
2016 2017–2019  2020−:  Klein Constantia Quick-Step Floors / Deceuninck–Quick-Step Movistar Team
Suurimmat voitot
 Gree-Tour of Guangxi 2019 Giro dell'Emilia 2022 Espanjan ympäriajo, nuorten kilpailu 2020, etappi 
 Tiedot päivitetty: 6. syyskuuta 2021 
Enric Mas Nicolau (s. 7. tammikuuta 1995 Artà, Mallorca) on espanjalainen maantiepyöräilijä. Hän aloitti ammattilaisuransa Klein Constantia -joukkueessa 2016 ja edusti Quick-Step Floors / Deceuninck–Quick-Stepiä vuosina 2017−2019. Kaudesta 2020 hän on ajanut Movistar Teamissa
Mas sijoittui toiseksi Espanjan ympäriajossa 2018 minuutin ja 46 sekuntia Simon Yatesille hävinneenä. Hän voitti Andorrassa ajetun kilpailun 20. etapin. Seuraavana vuonna hän voitti Gree-Tour of Guangxi -kilpailun. Hän voitti nuorten kilpailun Espanjan ympäriajossa 2020. Espanjan ympäriajossa 2021 hän sijoittui toiseksi neljä minuuttia ja 42 sekuntia Primož Rogličille hävinneenä. Seuraavan vuoden Espanjan ympäriajossa hän oli jälleen toinen kaksi minuuttia ja kaksi sekuntia Remco Evenepoelille jääneenä Hän voitti samana vuonna Giro dell'Emilian.
Saavutuksia

Lähteet:Pro Cycling Stats, Cycling Archives
Ventura Rodríguez

Francisco Goya: Ventura Rodríguez, 1786.
Ventura Rodríguez Tizón (14. heinäkuuta 1717 – 26. syyskuuta 1785) oli espanjalainen arkkitehti ja taiteilija.  Aluksi hänen tuotantonsa edusti barokkia, mutta hän siirtyi vähitellen uusklassisismiin.
Aiheesta muualla

Kuvia tai muita tiedostoja aiheesta Ventura Rodríguez Wikimedia Commonsissa
Veronumero

Veronumero on 12 merkin yksilöllinen numerosarja, jota käytetään Suomessa rakennusalalla. Henkilön veronumero merkitään kuvalliseen henkilötunnisteeseen, joka on pidettävä esillä rakennustyömaalla työskennellessä. Kaikki rakennusalan työntekijät on myös merkittävä julkiseen veronumerorekisteriin.
Veronumeron hakeminen ja rekisteröiminen

Henkilöasiakkaat saavat veronumeron verokortin yhteydessä ja ammatinharjoittajat ennakkoverolipulla. Veronumeron saa myös pyytämällä sitä verotoimistosta. Ulkomaalaisten rakennusalan työntekijöiden on aina haettava veronumeroa. Työnantaja voi tilata veronumerot keskitetysti toimittamalla verotoimistoon työntekijöittensä henkilötunnukset. Verohallinnon internetsivuilla on tarkat ohjeet veronumeron hakemiseen.
Veronumerolain mukaan rakennusalan veronumerot on ilmoitettava Verohallinnolle rakennusalan veronumerorekisteriin. Verottaja ei rekisteröi veronumeroita automaattisesti niiden antamisen yhteydessä. Rekisteröinnin voi hoitaa työntekijä itse, mutta yleensä työnantaja ilmoittaa työntekijöiden veronumerot kootusti. Ilmoittaminen on maksutonta ja onnistuu myös veronumeroiden tilaamisen yhteydessä. Jos työnantajalla on jo veronumerot, hän voi ilmoittaa työntekijät rekisteriin lähettämällä veronumeropyynnön.
Veronumerolaki

Veronumeron käyttöä säätelee veronumerolaki, jonka tarkoituksena on estää harmaata taloutta ja auttaa kartoittamaan Suomessa väliaikaisesti oleskelevien ulkomaalaisten työntekijöiden määrää. Veronumerolaki astui voimaan 15. joulukuuta 2011. Uusilla rakennustyömailla veronumeron käyttöä on edellytetty 1. syyskuuta 2012 alkaen, mutta vanhoille työmaille siirtymäaikaa annettiin maaliskuun 2013 alkuun asti.
United Airlines

| United Airlines |
| --- | --- |

 IATA: UA  –  ICAO: UAL 
Kutsukoodi:  UNITED
Perustettu:  6. huhtikuuta 1926 (nimellä Varney Air Lines)
Laivaston koko:  957
Kohteiden määrä:  375
Tunnuslause:  Fly The Friendly Skies
Solmukohdat:  Antonio B. Won Patin kansainvälinen lentoasema Denverin kansainvälinen lentoasema Dullesin kansainvälinen lentoasema George Bushin kansainvälinen lentoasema   Los Angelesin kansainvälinen lentoasema Naritan kansainvälinen lentoasema Newarkin kansainvälinen lentoasema  O'Haren kansainvälinen lentoasema   San Franciscon kansainvälinen lentoasema
Emoyhtiö:  United Airlines Holdings
Tytäryhtiö(t):  Chelsea Food Services Covia LLC Kion de Mexico, S.A. de C.V. MileagePlus, Inc. MileagePlus Holdings, LLC United Aviation Fuels Corporation United Cogen, Inc. United Vacations, Inc. United Ground Express, Inc.
Kotipaikka:   Willis Tower, Chicago, Illinois, Yhdysvallat
Kanta-asiakasohjelma:  MileagePlus
Allianssi:  Star Alliance
Avainhenkilö(t):  Oscar Munoz (presidentti & CEO) Brett J. Hart (CEO) Henry L. Meyer III (puheenjohtaja)
Yhtiön sivut:  united.com
United Airlines on yhdysvaltalainen vuonna 1926 perustettu reittilentoyhtiö, joka työllistää lähes 92 800 ihmistä. Yhtiön pääkonttori sijaitsee Willis Towerissa, Chicagossa. Matkustajamäärissä mitattuna United Airlines on maailman kolmanneksi suurin lentoyhtiö, ja se kuljettaa päivässä keskimäärin yli 45 000 matkustajaa. Lentoyhtiö lentää Codeshare-lentoja useiden lentoyhtiöiden kanssa, joiden joukkoon kuuluvat esimerkiksi Aer Lingus ja Hawaiian Airlines. United Airlinesin suurimpiin kilpailijoihiin kuuluvat esimerkiksi Delta Air Lines ja American Airlines.
Historia

Toukokuussa 2010 yhtiö ilmoitti fuusioituvansa Yhdysvaltojen neljänneksi suurimman lentoyhtiön, Continental Airlinesin, kanssa. 27. elokuuta 2010 Yhdysvaltain oikeusministeriö hyväksyi fuusion. Molempien yhtiöiden osakkeenomistajat hyväksyivät sopimuksen 17. syyskuuta 2010. Kauppa saatiin päätökseen 1. lokakuuta 2010. Nykyinen yhtiö käyttää United Airlinesin nimeä sekä Continental Airlinesin väritystä ja tunnusta.
Laivasto

Laivaston keski-ikä kesäkuussa 2024 on 16,4 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A319-100 | 81 | — |  |
| Airbus A320-200 | 87 | — |  |
| Airbus A321neo | 12 | 118 | Korvaa Boeing 757-200 -koneet. |
| Airbus A321XLR | — | 50 | Toimitukset alkavat vuonna 2025. Käytetään mannertenvälisillä lennoilla. |
| Airbus A350-900 | — | 45 | Toimitukset alkavat vuonna 2027. |
| Boeing 737-700 | 40 | — |  |
| Boeing 737-800 | 141 | — |  |
| Boeing 737-900 | 12 | — |  |
| Boeing 737-900ER | 136 | — |  |
| Boeing 737 MAX 8 | 88 | 35 |  |
| Boeing 737 MAX 9 | 79 | 34 |  |
| Boeing 737 MAX 10 | — | 277 | Toimitukset alkavat vuoden 2025 jälkeen. Korvaa Boeing 757-200 -koneet. |
| Boeing 757-200 | 40 | — | Poistuu käytöstä vuoteen 2026 mennessä. Korvataan Airbus A321neolla ja Boeing 737 MAX 10:llä. |
| Boeing 757-300 | 21 | — |  |
| Boeing 767-300ER | 37 | — |  |
| Boeing 767-400ER | 16 | — |  |
| Boeing 777-200 | 19 | — | Konetyypin ensimmäinen käyttäjä. |
| Boeing 777-200ER | 55 | — |  |
| Boeing 777-300ER | 22 | — |  |
| Boeing 787-8 Dreamliner | 12 | 150 |  |
| Boeing 787-9 Dreamliner | 38 | 150 |  |
| Boeing 787-10 Dreamliner | 21 | 150 |  |
| Boom Overture | — | 15 | Toimitukset alkavat vuonna 2029. |
| Yhteensä | 957 | 674 |  |
Laivasto > Boom Overture

Yhtiö tilasi kesäkuussa 2021 15 Boom Overture yliäänikonetta. Kone pystyy kuljettamaan 65-88 matkustajaa ja lentämään 1,7 Machin nopeudella lähes 8000 kilometrin päähän. Esimerkiksi lento Tokiosta Seattleen kestää tavallisella lentokoneella 8,5 tuntia, mutta Overturella lento kestää 4,5 tuntia.
Onnettomuuksia

1. marraskuuta 1955: United Airlinesin lento 629
24. helmikuuta 1989: United Airlinesin lento 811
19. heinäkuuta 1989: United Airlinesin lento 232
3. maaliskuuta 1991: United Airlinesin lento 585
11. syyskuuta 2001: United Airlinesin lento 93
11. syyskuuta 2001: United Airlinesin lento 175
Aiheesta muualla

Wikimedia Commonsissa on kuvia tai muita tiedostoja aiheesta .
United Airlines
Maailmanlaajuiset sivut (Arkistoitu – Internet Archive)
United Cargo
United Services (Arkistoitu – Internet Archive)
Star Allianceen kuuluvat lentoyhtiöt
| --- | --- |
Jäsenet:   Aegean Airlines  Air Canada  Air China  Air India  Air New Zealand  All Nippon Airways  Asiana Airlines  Austrian Airlines  Avianca  Brussels Airlines  Copa Airlines  Croatia Airlines  EgyptAir  Ethiopian Airlines  EVA Air  LOT Polish Airlines  Lufthansa  Shenzhen Airlines  Singapore Airlines  South African Airways  Swiss International Air Lines  TAP Air Portugal  Thai Airways International  Turkish Airlines  United Airlines 
Entiset jäsenet:   Adria Airways  Ansett Australia  Avianca Brasil  Blue1  British Midland International  Continental Airlines  Mexicana  Scandinavian Airlines  Shanghai Airlines  Spanair  TACA Airlines  TAM Airlines  US Airways  VARIG 
United Airlinesin Airbus A320-200 San Franciscon kansainvälisellä lentoasemalla.
United Airlinesin Boeing 737-700 Star Alliance -värityksessä.
United Airlinesin Boeing 737 MAX 9.
United Airlinesin entinen Boeing 747-400 lähdössä Frankfurt am Mainin lentoasemalta.
United Airlinesin Boeing 757-200 laskeutumassa Amsterdam Schipholin kansainväliselle lentoasemalle.
United Airlinesin Boeing 767-300ER vanhassa Battleship Grey -värityksessä.
United Airlinesin Boeing 777-300ER Sydneyn kansainvälisellä lentoasemalla.
United Airlinesin Boeing 787-9 Dreamliner Sydneyn kansainvälisellä lentoasemalla.
Joy (nimi)

| Joy |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Vastineita eri kielissä:  suomen Ilo
Nimen alkuperä:  englannin joy ’ilo’
Infobox OKNimi-testi OK: 
Joy on englantilaiselta kielialueelta lähtöisin oleva etunimi, joka useimmiten on naisennimi. Sen pohjana on iloa tarkoittava englannin joy-sana.
Joy-nimeä käytetään myös Suomessa. Digi- ja väestötietoviraston mukaan se on huhtikuuhun 2024 mennessä ollut etunimenä noin 650 naisella ja noin 40–50 miehellä.
Joylla ei ole nimipäivää almanakassa.
Tunnettuja Joy-nimisiä

Joy, oik. Park Soo-young (s. 1996), eteläkorealainen laulaja ja näyttelijä
Joy Adamson (1910–1980), brittiläinen kirjailija
Joy Behar (s. 1942), yhdysvaltalainen koomikko ja näyttelijä
Joy Dunne (s. 2005), yhdysvaltalainen jääkiekkoilija
Joy Fawcett (s. 1968), yhdysvaltalainen jalkapalloilija ja olympiavoittaja
Joy Gruttmann (s. 1995), saksalainen laulaja ja ääninäyttelijä
Joy Lauren (s. 1989), yhdysvaltalainen näyttelijä
Joy M'Batha (s. 1994), ruotsalainen muusikko
Joy Mogensen (s. 1980), tanskalainen poliitikko
Joy Newman (s. 1945), brittiläinen uimahyppääjä
Joy Osmanski (s. 1975), yhdysvaltalainen näyttelijä
Joy Page (1924–2008), yhdysvaltalainen näyttelijä
Joy Seppala (s. 1961), yhdysvaltalainen sijoittaja
Vasikantanssi

| Vasikantanssi |
| --- | --- |
Alkuperämaa:  Suomi
Esitetty:  8. marraskuuta 2003 – 24. tammikuuta 2004
Tuotantokausia:  1
Jaksoja:  12
Ikäraja:  
Tuotanto
Ohjaaja(t):  Saara Cantell
Käsikirjoittaja(t):  Enni Mustonen (kirja)   Kirsti Manninen
Tuotantoyhtiö(t):  Yleisradio
Aiheesta muualla
IMDb 
Vasikantanssi on vuonna 2003 kuvattu, Saara Cantellin ohjaama 12-osainen lapsille suunnattu televisiosarja, joka kertoo lapsista Saarasta ja Santusta ja heidän äidistään. Sarjan ensimmäisessä jaksossa he muuttavat maaseudulle. Maalla he oppivat tekemään töitä ja viljelemään maata. Sarjan on käsikirjoittanut Kirsti Manninen ja se perustuu Enni Mustosen samannimiseen kirjaan.
Näyttelijät

| 0 | 1 | 2 |
| --- | --- | --- |
|  Santeri Nuutinen  | … |  Santtu   |
|  Ida Vakkuri  | … |  Saara   |
|  Maria Sid  | … |  Minna -äiti   |
|  Ismo Kallio  | … |  Veikko-eno   |
|  Tommi Korpela  | … |  Jore   |
|  Felipe Aspegren  | … |  Tomppa   |
|  Milla Kaitalahti  | … |  Ellu   |
|  Antti Reini  | … |  Eki   |
|  Lasse Karkjärvi  | … |  Tompan isä   |
|  Gitte Forsberg  | … |  Tompan äiti   |
|  Raakel Pellonpää  | … |  Kikka   |
|  Jani Naumoff  | … |  Uimaopettaja   |
|  Liisi Tandefelt  | … |  Baskerimummo   |
|  Tuula Nyman  | … |  Hirmu-Hirvonen   |
|  Nutukas Nono Fidelio  | … |  Hulivili-koira   |
Jaksot

| Jakso | Nimi | Ensiesitys |
| --- | --- | --- |
| 1. | Muutto | 8. marraskuuta 2003 |
| 2. | Pottuilua | 15. marraskuuta 2003 |
| 3. | Lehmipoika ja vasikkatyttö | 22. marraskuuta 2003 |
| 4. | Uimakoulu | 29. marraskuuta 2003 |
| 5. | Kissanpoikia pesemässä | 6. joulukuuta 2003 |
| 6. | Jore ja juhannus | 13. joulukuuta 2003 |
| 7. | Makeaa elämää | 20. joulukuuta 2003 |
| 8. | Heinätalkoot | 27. joulukuuta 2003 |
| 9. | Eksyksissä | 3. tammikuuta 2004 |
| 10. | Isä | 10. tammikuuta 2004 |
| 11. | Jäähyväiset | 17. tammikuuta 2004 |
| 12. | Hirmu-Hirvonen | 24. tammikuuta 2004 |
Viinintuotanto Kiinassa

Viinintuotanto on Kiinassa pieni mutta kasvava tuotantoala. Viinin kulutus Kiinassa kasvoi 3,5 prosenttia vuosina 2016–2017, jonka jälkeen vuosikulutus oli 1 800 000 litraa. Kiina kuuluu viiteen suurimpaan viinin viejämaahan. Siitä huolimatta suurin osa tuotetusta viinistä jää kotimaan markkinoille.
Historia

Kiinassa viiniä on tuotettu jo Han-dynastian aikana, mikä on paljastunut arkeologisissa kaivauksissa. Alueella on kasvanut luontaisesti aasialaisia rypälelajeja, mutta niitä ei käytetty viiniksi. Eurooppalainen Vitis vinifera saapui Kiinaan 300-luvulla eaa., ja sen jälkeen viiniä alettiin valmistaa. Kiinan ensimmäinen nykyaikainen viinitila perustettiin vuonna 1892 Shandongiin, ja se on edelleen toiminnassa. Maan viinintuotanto alkoi laajeta voimakkaasti 1980-luvulla. Sen jälkeen ovat eräät eurooppalaiset viinimerkit perustaneet viinitiloja Kiinaan.
Tuotantoalueet

Viinintuotanto on Kiinassa keskittynyt maan pohjoiselle puoliskolle. Eräissä maakunnissa tuotetaan viiniä myös alkuperäisistä aasialaisista rypälelajeista. Tärkeitä maakuntia ovat Ningxia ja Xinjiang. Eräillä alueilla viiniköynnökset peitetään talven ajaksi. Viinintuotantoon käytetyn pinta-alan määrä on 2010-luvulla kasvanut vahvasti, minkä seurauksena Kiina nousi alavertailussa toiseksi Espanjan jälkeen.
Kiinalaisia viinimerkkejä

Dynasty
Changyu
Moser
Veropetos

Veropetoksesta voidaan tuomita tekijä, joka antamalla viranomaiselle verotusta varten väärän tiedon veron määräämiseen vaikuttavasta seikasta, salaamalla verotusta varten annetussa ilmoituksessa veron määräämiseen vaikuttavan seikan, veron välttämistarkoituksessa laiminlyömällä verotusta varten säädetyn velvollisuuden, jolla on merkitystä veron määräämiselle, tai muuten petollisesti aiheuttaa tai yrittää aiheuttaa veron määräämättä jättämisen, tai sen määräämisen liian alhaiseksi, tai veron aiheettoman palauttamisen.
Veropetosten laajuus

Euroopan parlamentin sosialistien ja demokraattien ryhmittymän tilaama raportti arvioi vuonna 2019, että yksin veropetokset unionin alueella ovat noin 825 miljardia euroa vuodessa.
Aiheesta muualla

Kuvia tai muita tiedostoja aiheesta Veropetos Wikimedia Commonsissa
Virginia Bonci

Virginia Bonci  (5. tammikuuta 1949 – 9. marraskuuta 2020) oli romanialainen yleisurheilija.
Veri-aivoeste

Elektronimikroskooppikuva rotan veri-aivoesteestä.
Veri-aivoeste tai aivo-verieste on fyysinen este, joka estää monien aineiden pääsyn verenkierrosta aivosoluihin. Veri-aivoesteen tarkoituksena on estää haitallisten aineiden pääsy keskushermostoon. Veri-aivoeste suojelee keskushermoston hermoja ja verisuonistoa muun muassa tulehduksilta. Veri-aivoeste tunnetaan yleisesti myös englanninkielisellä lyhenteellä BBB (Blood-Brain Barrier).
Vastasyntyneillä veri-aivoeste on toiminnassa, mutta tutkimus siitä, milloin se on täysin kehittynyt, on vielä kesken. Vuonna 2010 julkaistiin tutkimus, jonka mukaan veri-aivoesteen kannalta olennaisia ovat nimenomaan perisyytit, jotka kehittyvät jo ennen syntymää.
Veri-aivoesteen rakenne

Veri-aivoeste muodostuu suurimmaksi osaksi aivojen hiussuonten sisäpinnan tiiviillä liitoksilla toisiinsa liittyneistä endoteelisoluista eli yhden solukerroksen muodostamasta pintakudoksesta.
Kapillaarit eli hiussuonet ovat pienimpiä verisuonia. Niiden seinämä koostuu ainoastaan endoteelista ja tyvikalvosta. Endoteelissa on pieniä rakoja endoteelisolujen välissä. Näiden rakojen välistä muun muassa ravinteet ja lääkeaineet voivat imeytyä verenkiertoon ja poistua verenkierrosta, jolloin ne leviävät kaikkialle elimistöön. Aivoissa nämä endoteelisolut ovat paljon tiheämmässä ja tiukkasidoksisempia kuin muualla elimistössä, ja muodostavat veri-aivoesteen yhdessä astrosyyttien ulokkeiden kanssa. Veri-aivoeste estää monien aineiden pääsyn keskushermostoon.
Veri-aivoesteen läpäisevyys eli permeabiliteetti

Veri-aivoesteen läpäisevät mm. rasvaliukoiset, riittävän pienikokoiset molekyylit (mm. monet rasvat, steroidit, nikotiini, kofeiini), etanoli, nukleosidit, orgaaniset ionit ja peptidit sekä erilaisten kuljetusjärjestelmien avulla mm. sokerit kuten glukoosi ja välttämättömät aminohapot. Lisäksi veri-aivoesteen voivat läpäistä valkosolut eli leukosyytit, happi ja hiilidioksidi.
Monet lääkkeet eivät läpäise veri-aivoestettä, jolloin ne eivät vaikuta keskushermostossa. Joidenkin keskushermostosairauksien hoitaminen on tämän vuoksi vaikeaa, kuten mm. kasvaimien hoitaminen, koska monet kemoterapialääkkeet eivät suuren kokonsa vuoksi läpäise veri-aivoestettä. Esimerkiksi dopamiinia ei voida käyttää Parkinsonin taudin hoidossa, koska se ei läpäise veri-aivoestettä, mutta sen esiaste, levodopa (L-dopa) läpäisee. Veri-aivoeste ei päästä läpi monia elimistön hormoneja.
Monet tekijät, kuten sairaudet, voivat vaikuttaa veri-aivoesteen läpäisevyyteen. Läpäisevyys voi lisääntyä mm. kasvaimien, korkean verenpaineen, tulehduksen, autismin, MS-taudin, akuutin aivovamman, aivosairauden, iskemian (paikallinen hapenpuute) tai radioaktiivisen säteilyn vuoksi. Myös alkoholin suurkulutus saattaa lisätä veri-aivoesteen läpäisevyyttä. Läpäisevyydessä on myös yksilöllisiä eroja. Ikääntyminen vaikuttaa asiaan.
Professori Kullervo Hynynen on kehittänyt Kanadassa Sunnybrook-tutkimuslaitoksessa työryhmineen menetelmän, jolla veri-aivoeste voidaan poistaa tilapäisesti.
Veri-aivoesteen kattavuus

Veri-aivoeste suojaa keskushermostoa tehokkaasti, mutta täysin aukoton se ei ole. Aivoissa on aivokammioita III ja IV reunustamassa ns. sirkumventrikulaarisia elimiä, joista veri-aivoeste puuttuu tai on heikko. Monet näistä aivokeskuksista osallistuvat elimistön hormonipitoisuuksien mittaamiseen ja säätelyyn, mikä ei onnistuisi, jos veri-aivoeste estäisi hormonien läpipääsyn. Näistä esimerkiksi käpylisäke tuottaa melatoniinia öisin ja säätelee näin uni-valve -rytmiä.
Leukojen ja hampaiden alueelta kulkee läpättömiä laskimoita keskushermostoon veri-aivoesteen ohi. Näin ollen oraalialueen infektiot voivat teoriassa päästä suoraan keskushermostoon.[lähde? ] On jopa esitetty epäilyjä, että osalla MS-potilaista tämä olisi ollut patogeenien (sairaudenaiheuttajien) reitti keskushermostoon.
Aiheesta muualla

Wikimedia Commonsissa on kuvia tai muita tiedostoja aiheesta .
Veri-aivoeste lääkekehityksen haasteena Duodecim 2005;121:37–43.
Canadian Doctor At Sunnybrook In Toronto First In World To Break Blood-Brain Barrier, Successfully Treat Brain Tumor (Arkistoitu – Internet Archive) Inquisitr 8.11.2015
Virginia (kappale)

| ”Virginia” Vuokko Hovatta |
| --- | --- | --- |

Singlen tiedot
 Albumilta: Lempieläimiä
 Julkaistu: 2008
 Tyylilaji: pop
 Kesto: 03.00
 Levy-yhtiö: Epic, Sony BMG
Vuokko Hovatan muut singlet
| ”Syleily” 2008 | ”Virginia” 2008 | ”Yhdessä yössä” 2009 |
Virginia on  vuonna 2008 julkaistu kappale ja single Vuokko Hovatan esikoisalbumilta Lempieläimiä. Kappaleen on säveltänyt, sovittanut ja tuottanut Kerkko Koskinen ja sanoittanut Anna Viitala. Sanoitus kertoo kirjailija Virginia Woolfista.
Virginia oli ehdolla Suomen edustajaksi Eurovision vuoden 2008 laulukilpailuun. Kappale valittiin 12 ehdokkaan joukosta finaaliin kahdeksan parhaan joukkoon mutta jäi finaaliäänestyksessä viimeiseksi.